ข้อบัญญัติองค์การบริหารส่วนตำบลถลุงเหล็กเรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลถลุงเหล็กว่าด้วยการควบคุมกิจการที่เป็นอันตรายต่อสุขภาพอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลถลุงเหล็กโดยความเห็นชอบของสภาองค์การบริหารส่วนตำบลและนายอำเภอโคกสำโรงจึงตราข้อบัญญัติ ไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลถลุงเหล็กเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๙ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลถลุงเหล็กเมื่อพ้นกำหนดเจ็ดวันนับแต่วันประกาศไว้โดยเปิดเผยณ ที่ทำการองค์การบริหารส่วนตำบลถลุงเหล็กข้อ ๓ ให้ยกเลิกข้อบังคับตำบล เรื่องกิจการที่เป็นอันตรายต่อสุขภาพพ.ศ. ๒๕๕๔บรรดาข้อบัญญัติข้อบังคับ กฎ ระเบียบ ประกาศ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้เจ้าพนักงานท้องถิ่น หมายความว่า นายกองค์การบริหารส่วนตำบลถลุงเหล็กเจ้าพนักงานสาธารณสุข หมายความว่า เจ้าพนักงานซึ่งได้รับแต่งตั้งจากรัฐมนตรีว่าการกระทรวงกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕การค้า หมายความว่า การประกอบธุรกิจการพาณิชย์ การอุตสาหกรรม การเกษตร การผลิต หรือให้บริการใดๆ เพื่อหาประโยชน์อันมีมูลค่าข้อ ๕ ให้นายกองค์การบริหารส่วนตำบลถลุงเหล็กเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑กิจการที่เป็นอันตรายต่อสุขภาพ ข้อ ๖ ให้กิจการดังต่อไปนี้เป็นกิจการที่เป็นอันตรายต่อสุขภาพที่ต้องมีการควบคุมในเขตองค์การบริหารส่วนตำบลถลุงเหล็ก(๑) กิจการที่เกี่ยวกับสัตว์เลี้ยง(๑.๑) การเพาะพันธุ์ เลี้ยง และการอนุบาลสัตว์ทุกชนิด(๑.๒) การประกอบกิจการเลี้ยง รวบรวมสัตว์ หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้น ทั้งนี้ ไม่ว่าจะมีการเรียกเก็บค่าดูหรือค่าบริการในทางตรงหรือทางอ้อมหรือไม่ก็ตาม(๒) กิจการที่เกี่ยวกับสัตว์และผลิตภัณฑ์(๒.๑) การฆ่าหรือชำแหละสัตว์ ยกเว้นในสถานที่จำหน่ายอาหารเร่ขาย หรือขายในตลาด(๒.๒) การหมัก ฟอก ตาก หรือสะสมหนังสัตว์ ขนสัตว์(๒.๓) การสะสมเขา กระดูก หรือชิ้นส่วนสัตว์ที่ยังมิได้แปรรูป(๒.๔) การเคี่ยวหนัง เอ็น หรือไขสัตว์(๒.๕) การผลิตสิ่งของเครื่องใช้หรือผลิตภัณฑ์อื่น ๆ จากเปลือกกระดอง กระดูก เขา หนัง ขนสัตว์ หรือส่วนอื่น ๆ ของสัตว์ ด้วยการต้ม นึ่ง ตาก เผาหรือกรรมวิธีใดๆ ซึ่งมิใช่เพื่อเป็นอาหาร(๒.๖) การผลิต โม่ ปุน บด ผสม บรรจุ สะสม หรือกระทำอื่นใดต่อสัตว์หรือพืชหรือส่วนหนึ่งส่วนใดของสัตว์หรือพืชเพื่อเป็นอาหารสัตว์ หรือส่วนประกอบของอาหารสัตว์(๒.๗) การผลิต แปรรูป สะสม หรือล้างครั่ง(๓) กิจการที่เกี่ยวกับอาหาร เครื่องดื่ม น้ำดื่ม ยกเว้นในสถานที่จำหน่ายอาหารสถานที่สะสมอาหาร การเร่ขาย การขายในตลาด และการผลิตเพื่อบริโภคในครัวเรือน(๓.๑) การผลิต สะสม หรือแบ่งบรรจุน้ำพริกแกง น้ำพริกปรุงสำเร็จเต้าเจี้ยว ซีอิ๊ว น้ำจิ้ม หรือซอสปรุงรสชนิดต่าง ๆ(๓.๒) การผลิต สะสม หรือแบ่งบรรจุอาหารหมัก ดอง จากสัตว์ได้แก่ ปลาร้า ปลาเจ่า กุ้งเจ่า ปลาส้ม ปลาจ่อม แหนม หม่ำ ไส้กรอก กะปิ น้ำปลา หอยดองน้ำเคย น้ำบูดู ไตปลา หรือผลิตภัณฑ์อื่น ๆ ที่คล้ายคลึงกัน(๓.๓) การผลิต สะสม หรือแบ่งบรรจุอาหารหมัก ดอง แช่อิ่มจากผัก ผลไม้ หรือพืชอย่างอื่น(๓.๔) การผลิต สะสม หรือแบ่งบรรจุอาหารจากพืชหรือสัตว์โดยการตากบด นึ่ง ต้ม ตุ๋น เคี่ยว กวน ฉาบ ทอด อบ รมควัน ปิ้ง ย่าง เผา หรือวิธีอื่นใด(๓.๕) การผลิต สะสม หรือแบ่งบรรจุลูกชิ้น(๓.๖) การผลิต สะสม หรือแบ่งบรรจุเส้นหมี่ ขนมจีน ก๋วยเตี๋ยวเต้าฮวย เต้าหู้ วุ้นเส้น เกี้ยมอี๋ เนื้อสัตว์เทียม หรือผลิตภัณฑ์อื่น ๆ ที่คล้ายคลึงกัน(๓.๗) การผลิตบะหมี่ มักกะโรนี สปาเกตตี พาสต้า หรือผลิตภัณฑ์อื่นๆ ที่คล้ายคลึงกัน(๓.๘) การผลิต ขนมปังสด ขนมปังแห้ง จันอับ ขนมเปี๊ยะ ขนมอบอื่นๆ(๓.๙) การผลิต สะสม หรือแบ่งบรรจุน้ำนม หรือผลิตภัณฑ์จากน้ำนมสัตว์(๓.๑๐) การผลิต สะสม หรือแบ่งบรรจุเนย เนยเทียม เนยผสม ผลิตภัณฑ์เนยผลิตภัณฑ์เนยเทียม และผลิตภัณฑ์เนยผสม(๓.๑๑) การผลิตไอศกรีม(๓.๑๒) การคั่ว สะสม หรือแบ่งบรรจุกาแฟ(๓.๑๓) การผลิต สะสม หรือแบ่งบรรจุใบชาแห้ง ชาผง หรือเครื่องดื่มชนิดผงอื่นๆ(๓.๑๔) การผลิต สะสม หรือแบ่งบรรจุ เอทิลแอลกอฮอล์ สุราเบียร์ ไวน์ น้ำส้มสายชู ข้าวหมาก น้ำตาลเมา(๓.๑๕) การผลิตน้ำกลั่น น้ำบริโภค น้ำดื่มจากเครื่องจำหน่ายอัตโนมัติ(๓.๑๖) การผลิต สะสม แบ่งบรรจุ หรือขนส่งน้ำแข็ง(๓.๑๗) การผลิต สะสม หรือแบ่งบรรจุน้ำอัดลม น้ำหวาน น้ำโซดาน้ำจากพืชผัก ผลไม้ เครื่องดื่มชนิดต่าง ๆ บรรจุกระป๋อง ขวด หรือภาชนะอื่นใด(๓.๑๘) การผลิต สะสม หรือแบ่งบรรจุอาหารบรรจุกระป๋อง ขวดหรือภาชนะอื่นใด(๓.๑๙) การผลิต สะสม หรือแบ่งบรรจุผงชูรส หรือสารปรุงแต่งอาหาร(๓.๒๐) การผลิต สะสม หรือแบ่งบรรจุน้ำตาล น้ำเชื่อม(๓.๒๑) การผลิต สะสม หรือแบ่งบรรจุแบะแซ(๓.๒๒) การแกะ ตัดแต่ง ล้างสัตว์น้ำที่ไม่ใช่เป็นส่วนหนึ่งของกิจการห้องเย็น(๓.๒๓) การประกอบกิจการห้องเย็นแช่แข็งอาหาร(๓.๒๔) การเก็บ การถนอมอาหารด้วยเครื่องจักร(๔) กิจการที่เกี่ยวกับยา เวชภัณฑ์ อุปกรณ์การแพทย์ เครื่องสำอาง ผลิตภัณฑ์ทำความสะอาด(๔.๑) การผลิต โม่ บด ผสม หรือบรรจุยา(๔.๒) การผลิต บรรจุยาสีฟัน แชมพู ผ้าเย็น กระดาษเย็น เครื่องสำอางรวมทั้งสบู่ที่ใช้กับร่างกาย(๔.๓) การผลิต บรรจุสำลี ผลิตภัณฑ์จากสำลี(๔.๔) การผลิตผ้าพันแผล ผ้าปิดแผล ผ้าอนามัย ผ้าอ้อมสำเร็จรูป(๔.๕) การผลิตผงซักฟอก สบู่ น้ำยาทำความสะอาด หรือผลิตภัณฑ์ทำความสะอาดต่างๆ(๕) กิจการที่เกี่ยวกับการเกษตร(๕.๑) การผลิต สะสม หรือแบ่งบรรจุน้ำมันจากพืช(๕.๒) การล้าง อบ รม หรือสะสมยางดิบ(๕.๓) การผลิต หรือแบ่งบรรจุแป้งมันสำปะหลัง แป้งสาคู แป้งจากพืชหรือแป้งอื่นๆ ในทำนองเดียวกัน(๕.๔) การสีข้าว นวดข้าวด้วยเครื่องจักร หรือแบ่งบรรจุข้าวด้วยวิธีใดๆ ก็ตาม(๕.๕) การผลิตยาสูบ(๕.๖) การขัด กะเทาะ หรือบดเมล็ดพืช(๕.๗) การผลิต สะสม หรือแบ่งบรรจุปุ๋ยหรือวัสดุที่นำไปผลิตปุ๋ย(๕.๘) การผลิตเส้นใยจากพืช(๕.๙) การตาก สะสมขนถ่ายผลิตผลของมันสำปะหลัง ข้าวเปลือก อ้อย ข้าวโพด(๖) กิจการที่เกี่ยวกับโลหะหรือแร่(๖.๑) การผลิตภาชนะ เครื่องประดับ เครื่องมือ อุปกรณ์ หรือเครื่องใช้ต่างๆ ด้วยโลหะ หรือแร่(๖.๒) การถลุงแร่ การหลอม หรือหล่อโลหะทุกชนิด ยกเว้นกิจการที่ได้รับใบอนุญาตใน(๖.๑)(๖.๓) การกลึง เจาะ เชื่อม ตี ตัด ประสาน รีด หรืออัดโลหะด้วยเครื่องจักรหรือก๊าซหรือไฟฟ้ายกเว้นกิจการที่ได้รับใบอนุญาตใน (๖.๑)(๖.๔) การเคลือบ ชุบโลหะด้วยตะกั่ว สังกะสี ดีบุก โครเมียมนิกเกิล หรือโลหะอื่นใด ยกเว้นกิจการที่ได้รับใบอนุญาตใน (๖.๑)(๖.๕) การขัด ล้างโลหะด้วยเครื่องจักร หรือสารเคมี ยกเว้นกิจการที่ได้รับใบอนุญาตใน(๖.๑)(๖.๖) การทำเหมืองแร่ สะสม แยก คัดเลือกหรือล้างแร่(๗) กิจการที่เกี่ยวกับยานยนต์ เครื่องจักรหรือเครื่องกล(๗.๑) การต่อ ประกอบ เคาะ ปะผุ พ่นสี หรือพ่นสารกันสนิมยานยนต์(๗.๒) การผลิตยานยนต์ เครื่องจักร หรือเครื่องกล(๗.๓) การซ่อม การปรับแต่งเครื่องยนต์ เครื่องจักร เครื่องกลระบบไฟฟ้าระบบปรับอากาศ หรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกล(๗.๔) การประกอบธุรกิจเกี่ยวกับยานยนต์ เครื่องจักรหรือเครื่องกลซึ่งมีไว้บริการหรือจำหน่าย และในการประกอบธุรกิจนั้นมีการซ่อมหรือปรับปรุงยานยนต์เครื่องจักรหรือเครื่องกลดังกล่าวด้วย(๗.๕) การล้าง ขัดสี เคลือบสี หรืออัดฉีดยานยนต์(๗.๖) การผลิต สะสม จำหน่าย ซ่อม หรืออัดแบตเตอรี่(๗.๗) การจำหน่าย ซ่อม ปะ เชื่อมยางยานยนต์ หรือตั้งศูนย์ถ่วงล้อ(๗.๘) การผลิต ซ่อม ประกอบ หรืออัดผ้าเบรก ผ้าคลัตช์(๗.๙) การสะสม การซ่อมเครื่องกลเครื่องจักรเก่าหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกลเก่า(๘) กิจการที่เกี่ยวกับไม้หรือกระดาษ(๘.๑) การผลิตไม้ขีดไฟ(๘.๒) การเลื่อย ซอย ขัด ไส เจาะ ขุดร่อง ทำคิ้ว หรือตัดไม้ด้วยเครื่องจักร(๘.๓) การผลิต พ่น ทำสารเคลือบเงา หรือสี แต่งสำเร็จสิ่งของเครื่องใช้หรือผลิตภัณฑ์จากไม้หวาย ชานอ้อย(๘.๔) การอบไม้(๘.๕) การผลิต สะสม แบ่งบรรจุธูป(๘.๖) การผลิตสิ่งของ เครื่องใช้ เครื่องเขียน หรือผลิตภัณฑ์อื่นใดด้วยกระดาษ(๘.๗) การผลิตกระดาษชนิดต่าง ๆ(๘.๘) การเผาถ่าน หรือสะสมถ่าน(๙) กิจการที่เกี่ยวกับการบริการ(๙.๑) การประกอบกิจการสปาเพื่อสุขภาพ เว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๙.๒) การประกอบกิจการอาบ อบ นวด(๙.๓) การประกอบกิจการนวดเพื่อสุขภาพ เว้นแต่เป็นการให้บริการที่ได้รับใบอนุญาตใน(๙.๑) หรือในสถานพยาบาลตามกฎหมายว่าด้วยสถานพยาบาล(๙.๔) การประกอบกิจการสถานที่อาบน้ำ อบไอน้ำ อบสมุนไพร เว้นแต่เป็นการให้บริการที่ได้รับใบอนุญาตใน(๙.๑) หรือในสถานพยาบาลตามกฎหมายว่าด้วยสถานพยาบาล(๙.๕) การประกอบกิจการโรงแรม สถานที่พักที่มิใช่โรงแรมที่จัดไว้เพื่อให้บริการพักชั่วคราวสำหรับคนเดินทางหรือบุคคลอื่นใด โดยมีค่าตอบแทน หรือกิจการอื่นในทำนองเดียวกัน(๙.๖) การประกอบกิจการหอพัก อาคารชุดให้เช่า ห้องเช่า หรือห้องแบ่งเช่าหรือกิจการอื่นในทำนองเดียวกัน(๙.๗) การประกอบกิจการโรงมหรสพ(๙.๘) การจัดให้มีมหรสพการแสดงดนตรี เต้นรำ รำวง รองเง็ง ดิสโกเทก คาราโอเกะ หรือตู้เพลง หรือการแสดงอื่นๆ ในทำนองเดียวกัน(๙.๙) การประกอบกิจการสระว่ายน้ำหรือกิจการอื่น ๆ ในทำนองเดียวกัน เว้นแต่เป็นการให้บริการที่ได้รับใบอนุญาตใน (๙.๑)(๙.๑๐) การประกอบกิจการการเล่นสเกตหรือโรลเลอร์เบลด หรือการเล่นอื่น ๆ ในทำนองเดียวกัน(๙.๑๑) การประกอบกิจการเสริมสวย หรือแต่งผม เว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๙.๑๒) การประกอบกิจการสถานที่ออกกำลังกาย(๙.๑๓) การประกอบกิจการให้บริการควบคุมน้ำหนัก(๙.๑๔) การประกอบกิจการสวนสนุก โบว์ลิ่ง หรือตู้เกม(๙.๑๕) การประกอบกิจการให้บริการคอมพิวเตอร์(๙.๑๖) การประกอบกิจการสนามกอล์ฟ หรือสนามฝึกซ้อมกอล์ฟ(๙.๑๗) การประกอบกิจการห้องปฏิบัติการทางการแพทย์ การสาธารณสุขวิทยาศาสตร์หรือสิ่งแวดล้อม(๙.๑๘) การประกอบกิจการสักผิวหนัง หรือเจาะส่วนหนึ่งส่วนใดของร่างกาย(๙.๑๙) การประกอบกิจการให้บริการเลี้ยงและดูแลเด็กที่บ้านของผู้รับบริการ(๙.๒๐) การประกอบกิจการให้บริการดูแลผู้สูงอายุที่บ้านของผู้รับบริการ(๙.๒๑) การประกอบกิจการให้บริการสปา อาบน้ำ ตัดขน รับเลี้ยงหรือรับฝากสัตว์ชั่วคราว(๑๐) กิจการที่เกี่ยวกับสิ่งทอ(๑๐.๑) การปั่นด้าย กรอด้าย ทอผ้าด้วยเครื่องจักร หรือทอผ้าด้วยกี่กระตุก(๑๐.๒) การสะสมปอ ป่าน ฝ้าย นุ่น หรือใยสังเคราะห์(๑๐.๓) การปั่นฝ้าย นุ่น ใยสังเคราะห์ด้วยเครื่องจักร(๑๐.๔) การทอเสื่อ กระสอบ พรม หรือสิ่งทออื่น ๆ ด้วยเครื่องจักร(๑๐.๕) การเย็บ ปักผ้า หรือสิ่งทออื่น ๆ ด้วยเครื่องจักร(๑๐.๖) การพิมพ์ผ้า และสิ่งทออื่น ๆ(๑๐.๗) การซัก อบ รีด หรืออัดกลีบผ้าด้วยเครื่องจักร(๑๐.๘) การย้อม ฟอก กัดสีผ้าหรือสิ่งทออื่น ๆ(๑๑) กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑๑.๑) การผลิตภาชนะดินเผาหรือผลิตภัณฑ์ดินเผา(๑๑.๒) การระเบิด โม่ บด หรือย่อยหินด้วยเครื่องจักร(๑๑.๓) การผลิตสิ่งของ เครื่องใช้หรือผลิตภัณฑ์อื่น ๆ ด้วยซีเมนต์หรือวัตถุที่คล้ายคลึง(๑๑.๔) การสะสม ผสมซีเมนต์ หิน ดิน ทราย วัสดุก่อสร้าง รวมทั้งการขุดตัก ดูด โม่ บด หรือย่อยด้วยเครื่องจักร ยกเว้นกิจการที่ได้รับใบอนุญาตใน (๑๑.๒)(๑๑.๕) การเจียระไนเพชร พลอย หิน หรือกระจก หรือวัตถุที่คล้ายคลึง(๑๑.๖) การเลื่อยตัด หรือประดิษฐ์หินเป็นสิ่งของเครื่องใช้ หรือผลิตภัณฑ์ต่าง ๆ(๑๑.๗) การผลิตชอล์ก ปูนปลาสเตอร์ ปูนขาว ดินสอพอง หรือเผาหินปูน(๑๑.๘) การผลิตผลิตภัณฑ์ต่าง ๆ ที่มีแร่ใยหินเป็นส่วนประกอบหรือส่วนผสม(๑๑.๙) การผลิต ตัด บดกระจกหรือผลิตภัณฑ์แก้ว(๑๑.๑๐) การผลิตกระดาษทราย หรือผ้าทราย(๑๑.๑๑) การผลิตใยแก้ว หรือผลิตภัณฑ์จากใยแก้ว(๑๑.๑๒) การล้าง การขัดด้วยการพ่นทรายลงบนพื้นผิวกระจก แก้วหิน หรือวัตถุอื่นใดยกเว้นกิจการที่ได้รับใบอนุญาตใน (๖.๕)(๑๒) กิจการที่เกี่ยวกับปิโตรเลียม ปิโตรเคมี ถ่านหิน ถ่านโค้กและสารเคมีต่าง ๆ(๑๒.๑) การผลิต สะสม บรรจุ หรือขนส่งกรด ด่าง สารออกซิไดซ์หรือสารตัวทำละลาย(๑๒.๒) การผลิต สะสม บรรจุ หรือขนส่งก๊าซ(๑๒.๓) การผลิต สะสม กลั่น หรือขนส่งปิโตรเลียมหรือผลิตภัณฑ์ปิโตรเลียม(๑๒.๔) การผลิต สะสม หรือขนส่งถ่านหิน หรือถ่านโค้ก(๑๒.๕) การพ่นสี ยกเว้นกิจการที่ได้รับใบอนุญาตใน (๗.๑)(๑๒.๖) การผลิตสิ่งของเครื่องใช้หรือผลิตภัณฑ์ด้วยยางเทียมพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒.๗) การโม่ สะสม หรือบดชัน(๑๒.๘) การผลิตสีหรือน้ำมันผสมสี(๑๒.๙) การผลิต ล้างฟิล์มรูปถ่ายหรือฟิล์มภาพยนตร์(๑๒.๑๐) การเคลือบ ชุบวัตถุด้วยพลาสติก เซลลูลอยด์ เบเกอร์ไลท์หรือวัตถุที่คล้ายคลึง(๑๒.๑๑) การผลิตพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒.๑๒) การผลิต หรือบรรจุสารเคมีดับเพลิง(๑๒.๑๓) การผลิตน้ำแข็งแห้ง(๑๒.๑๔) การผลิต สะสมขนส่งดอกไม้เพลิง หรือสารเคมีอันเป็นส่วนประกอบในการผลิตดอกไม้เพลิง(๑๒.๑๕) การผลิตเชลแล็ก หรือสารเคลือบเงา(๑๒.๑๖) การผลิต สะสม บรรจุ ขนส่งสารกำจัดศัตรูพืชหรือพาหะนำโรค(๑๒.๑๗) การผลิต สะสม หรือบรรจุกาว(๑๓) กิจการอื่น ๆ(๑๓.๑) การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๑๓.๒) การผลิต ซ่อมเครื่องอิเล็กทรอนิกส์เครื่องไฟฟ้า อุปกรณ์อิเล็กทรอนิกส์ หรืออุปกรณ์ไฟฟ้า(๑๓.๓) การผลิตเทียน หรือเทียนไข หรือวัตถุที่คล้ายคลึง(๑๓.๔) การพิมพ์แบบ พิมพ์เขียว หรือถ่ายเอกสาร(๑๓.๕) การสะสมวัตถุหรือสิ่งของที่ชารุด ใช้แล้วหรือเหลือใช้(๑๓.๖) การประกอบกิจการโกดังสินค้า(๑๓.๗) การล้างขวด ภาชนะหรือบรรจุภัณฑ์ที่ใช้แล้วเพื่อนำไปใช้ใหม่หรือแปรสภาพเป็นผลิตภัณฑ์ใหม่(๑๓.๘) การพิมพ์ เขียน พ่นสี หรือวิธีอื่นใดลงบนวัตถุที่มิใช่สิ่งทอ(๑๓.๙) การประกอบกิจการท่าเทียบเรือประมง สะพานปลา หรือแพปลา(๑๓.๑๐) การบรรจุหีบห่อสินค้าโดยใช้เครื่องจักร(๑๓.๑๑) การให้บริการควบคุมปูองกันและกำจัดแมลง หรือสัตว์พาหะนำโรค(๑๓.๑๒) การผลิตสิ่งของ เครื่องใช้ หรือผลิตภัณฑ์จากยางข้อ ๗ เมื่อพ้นกำหนดเก้าสิบวันนับแต่วันที่ข้อบัญญัตินี้มีผลใช้บังคับห้ามผู้ใดดำเนินกิจการตามประเภทที่ระบุไว้ในข้อ๖ ในลักษณะที่เป็นการค้า เว้นแต่จะได้รับใบอนุญาตจากเจ้าพนักงานท้องถิ่นใบอนุญาตตามวรรคหนึ่งใช้ได้สำหรับกิจการประเภทเดียวและสำหรับสถานที่แห่งเดียวหมวด ๒หลักเกณฑ์และเงื่อนไขในการออกใบอนุญาตและให้ผู้ได้รับใบอนุญาตต้องปฏิบัติ ข้อ ๘ ผู้ขอรับใบอนุญาตและผู้ที่ได้รับใบอนุญาตต้องปฏิบัติตามตามหลักเกณฑ์และเงื่อนไขดังต่อไปนี้(๑) ที่ตั้งของสถานที่ประกอบกิจการต้องตั้งอยู่ในทำเลที่เหมาะสมในอันที่จะไม่ก่อให้เกิดอันตรายต่อสุขภาพของประชาชนโดยคำนึงถึงลักษณะและประเภทของกิจการหรือตามคำแนะนำของเจ้าพนักงานสาธารณสุข(๒) สถานประกอบกิจการต้องมีความมั่นคงแข็งแรง มีความปลอดภัย มีระบบการป้องกันอัคคีภัยระบบการระบายน้ำเสีย ระบบการระบายอากาศ แสง เสียง ระบบแสงสว่าง ระบบการกำจัดสิ่งปฏิกูลมูลฝอยตลอดจนการอื่นที่จำเป็นเพื่อปฏิบัติตามกฎหมายว่าด้วยการควบคุมอาคาร กฎหมายว่าด้วยการผังเมืองและกฎหมายอื่นที่เกี่ยวข้อง(๓) ต้องมีมาตรการป้องกันอันตรายต่อสุขภาพที่ถูกต้องตามหลักวิชาการสุขาภิบาลสิ่งแวดล้อมทั้งในด้านการดูแลรักษาความสะอาดความเป็นระเบียบของอาคารสถานที่ การรักษาสภาพการใช้งานของเครื่องมือ อุปกรณ์ การป้องกันเหตุรำคาญต่างๆ การป้องกันอันตรายจากวัตถุอันตราย ตลอดจนการอื่นที่จำเป็นเพื่อปฏิบัติตามกฎหมายว่าด้วยการสาธารณสุขกฎหมายว่าด้วยวัตถุอันตรายและกฎหมายอื่นที่เกี่ยวข้อง(๔) ปฏิบัติการอื่นใดตามคำแนะนำของเจ้าพนักงานท้องถิ่น เจ้าพนักงานสาธารณสุขหรือตามคำแนะนำของคณะกรรมการสาธารณสุขทั้งนี้ เพื่อปฏิบัติการให้เป็นไปตามพระราชบัญญัติการสาธารณสุขพ.ศ. ๒๕๓๕หมวด ๓ใบอนุญาต ข้อ ๙ ผู้ใดประสงค์จะประกอบกิจการที่เป็นอันตรายต่อสุขภาพตามข้อ๖ ในลักษณะที่เป็นการค้าให้ยื่นคำขอรับใบอนุญาตต่อเจ้าพนักงานท้องถิ่น พร้อมกับแนบเอกสารหลักฐานดังต่อไปนี้(๑) สำเนาบัตรประจำตัวประชาชน/ข้าราชการ/พนักงานรัฐวิสาหกิจ(๒) สำเนาทะเบียนบ้าน(๓) แบบแปลนการก่อสร้าง(๔) สำเนาโฉนดที่ดิน(๕) สำเนาใบอนุญาตตามกฎหมายที่เกี่ยวข้อง(๖) เอกสารหลักฐานอื่น ๆ ที่เจ้าพนักงานท้องถิ่นเห็นว่ามีความจำเป็นในการประกอบการพิจารณาข้อ ๑๐ เจ้าพนักงานท้องถิ่นจะออกใบอนุญาต หรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตทราบภายในสามสิบวันนับแต่วันที่ได้รับคำขอและเอกสารหลักฐานถูกต้องครบถ้วนแล้วในกรณีที่มีเหตุอันจำเป็น เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาออกไปได้อีกสองครั้งครั้งละไม่เกินสิบห้าวันโดยจะมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้แล้วนั้น แล้วแต่กรณีข้อ ๑๑ ในกรณีที่เจ้าพนักงานท้องถิ่นเห็นว่าคำขอ และหรือเอกสารหลักฐานที่กำหนดให้ยื่นมาพร้อมกับคำขอไม่ถูกต้องครบถ้วนเมื่อเจ้าพนักงานท้องถิ่นได้แนะนำให้แก้ไข และหรือให้จัดส่งเอกสารหลักฐานเพิ่มเติมแต่ผู้ยื่นคำขอไม่ดำเนินการแก้ไขและหรือจัดส่งเอกสารหลักฐานเพิ่มเติมให้ถูกต้องครบถ้วนภายในเวลาที่กำหนดหรือภายในเวลาที่ได้อนุญาตให้ขยายออกไปโดยไม่มีเหตุผลอันสมควรจะถือว่าผู้ยื่นคำขอไม่ประสงค์จะให้ดำเนินการตามคำขอต่อไปข้อ ๑๒ ใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุไม่น้อยกว่าสามสิบวันพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๑๓ ผู้ที่ได้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๑๔ กรณีใบอนุญาตสูญหาย ถูกทำลาย หรือชำรุดในสาระสำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุด แล้วแต่กรณี พร้อมแนบเอกสารหลักฐาน ดังต่อไปนี้(๑) สำเนาแจ้งความสำหรับกรณีการสูญหาย หรือถูกทำลาย(๒) ใบอนุญาตเดิมสำหรับกรณีชำรุดในสาระสำคัญข้อ ๑๕ การออกใบแทนใบอนุญาตให้มีตัวหนังสือสีแดงคำว่าใบแทน กำกับไว้ด้วย และให้มีวัน เดือน ปี ที่ออกใบแทนพร้อมทั้งลายมือชื่อเจ้าพนักงานท้องถิ่นบันทึกด้านหลังต้นขั้วใบอนุญาตเดิมระบุถึงสาเหตุการสูญหายถูกทำลาย หรือชำรุด แล้วแต่กรณี และลงเล่มที่ เลขที่ ปี ของใบแทนใบอนุญาตใบแทนใบอนุญาตให้ใช้ได้เท่ากับเวลาที่เหลือของอายุใบอนุญาตเดิมนั้นข้อ ๑๖ ในกรณีที่ปรากฏว่าผู้ได้รับใบอนุญาตไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุขพ.ศ. ๒๕๓๕ กฎกระทรวงซึ่งออกตามความในพระราชบัญญัติการสาธารณสุขพ.ศ.๒๕๓๕ หรือข้อบัญญัตินี้ เจ้าพนักงานท้องถิ่นมีอำนาจสั่งพักใช้ใบอนุญาตภายในเวลาที่เห็นสมควรแต่ต้องไม่เกินสิบห้าวันในกรณีที่ผู้ได้รับใบอนุญาตรายใดถูกพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีกหรือต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕ หรือไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕ กฎกระทรวงหรือข้อบัญญัตินี้หรือเงื่อนไขที่ระบุไว้ในใบอนุญาตและการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลการะทบต่อสภาวะความเป็นอยู่ที่เหมาะสมกับการดำรงชีพของประชาชนให้เจ้าพนักงานท้องถิ่นมีอำนาจสั่งเพิกถอนใบอนุญาตข้อ ๑๗ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันถูกสั่งเพิกถอนใบอนุญาตหมวด ๔ค่าธรรมเนียมและค่าปรับ ข้อ ๑๘ ผู้ได้รับใบอนุญาตและผู้ขอต่ออายุใบอนุญาตจะต้องชำระค่าธรรมเนียมต่อเจ้าพนักงานท้องถิ่นตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตหรือในวันที่มายื่นคำขอต่ออายุใบอนุญาตแล้วแต่กรณีผู้ประกอบกิจการรายใดไม่ชำระค่าธรรมเนียมตามกำหนดเวลาในวรรคหนึ่งจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระ เว้นแต่จะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปตามที่กำหนดไว้ในข้อบัญญัตินี้ในกรณีที่ผู้ได้รับใบอนุญาตรายใดค้างชำระค่าธรรมเนียมติดต่อกันเกินกว่าสองครั้งให้เจ้าหนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๑๙ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลถลุงเหล็กหมวด ๕แบบพิมพ์ ข้อ ๒๐ ให้ใช้แบบพิมพ์ต่าง ๆ ตามที่กำหนดไว้ท้ายข้อบัญญัตินี้(๑) แบบคำขอรับใบอนุญาต (แบบ กอ. ๑)(๒) แบบคำขอรับใบแทนใบอนุญาต (แบบ กอ. ๑/๑)(๓) แบบใบอนุญาต (แบบ กอ. ๒)(๔) แบบคำขอต่ออายุใบอนุญาต (แบบ กอ. ๓)หมวด ๖บทกำหนดโทษ ข้อ ๒๑ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามพระราชบัญญัติการสาธารณสุขพ.ศ. ๒๕๓๕บทเฉพาะกาล ข้อ ๒๒ ใบอนุญาตซึ่งออกตามข้อบังคับตำบล เรื่อง กิจการที่เป็นอันตรายต่อสุขภาพพ.ศ. ๒๕๕๔ ให้ใช้ได้ต่อไปจนใบอนุญาตนั้นหมดอายุประกาศ ณ วันที่ ๓๑ สิงหาคม พ.ศ. ๒๕๕๙ราณี ไหวพริบนายกองค์การบริหารส่วนตำบลถลุงเหล็ก[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลถลุงเหล็กเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๙๒. แบบคำขอรับใบอนุญาต(แบบ กอ. ๑)๓. แบบคำขอรับใบแทนใบอนุญาตประกอบกิจการอันเป็นอันตรายต่อสุขภาพกรณีใบอนุญาต สูญหาย ถูกทำลาย หรือชำรุด (แบบ กอ. ๑/๑)๔. ใบอนุญาตประกอบกิจการที่เป็นอันตรายต่อสุขภาพ(แบบ กอ. ๒)๕. แบบคำขอต่ออายุใบอนุญาต(แบบ กอ. ๓)(ดูข้อมูลจากภาพกฎหมาย)พิมพ์มาดา/ธนบดี/จัดทำ๔ มีนาคม ๒๕๖๒ [๑] ราชกิจจานุเบกษาเล่ม ๑๓๕/ตอนพิเศษ ๓๑๑ ง/หน้า ๑๘/๖ ธันวาคม ๒๕๖๑